Държавен вестник, бр. 83, 2017 г., стр. 61

БРОЙ  83	
Д Ъ Р Ж А В Е Н  В Е С Т Н И К 	
СТР.  61  
(5) В деня преди изпита един от членовете 
на изпитната комисия изтегля в присъствието 
на изпитната комисия и нотариус варианта, 
по който ще се проведе изпитът, и го преда­
ва на председателя на изпитната комисия и 
на директора на дирекция „Методология на 
контрола и вътрешен одит“.
(6) Председателят на изпитната комисия 
и директорът на дирекция „Методология 
на контрола и вътрешен одит“ отговарят за 
съхраняването на изтегления вариант на тест 
при спазване на изискванията за конфиден­
циалност.
(7) В деня на изпита лицата по ал. 6 
осигуряват предаването на тестовете на ад­
министраторите по чл. 16, когато изпитът 
се провежда на хартиен носител, или на ад­
министраторите по чл. 17, когато изпитът се 
провежда в електронен вариант.
Чл. 14. Мястото на провеждане на изпита 
се обявява на интернет страницата на Минис­
терството на финансите и на общодостъпно 
място в сградата на министерството най-малко 
в едноседмичен срок преди датата на изпита.
Чл. 15. (1) Председателят на изпитната 
комисия и директорът на дирекция „Методоло­
гия на контрола и вътрешен одит“ определят 
числеността на администраторите и квесто­
рите в зависимост от броя на кандидатите и 
разпределението им по изпитни зали.
(2) Преди провеждането на всеки изпит 
министърът на финансите издава заповед, с 
която определя администраторите и квесто­
рите и тяхното разпределение по зали. При 
неявяване на администратор по чл. 16 в деня на 
изпита директорът на дирекция „Методология 
на контрола и вътрешен одит“ определя член 
от изпитната комисия, който да го замести.
Чл. 16. Администраторите на зали отгова­
рят за правилното протичане на изпита, като:
1. изготвят протокол за провеждане на 
изпита (приложение № 3);
2. проверяват самоличността на канди­
датите;
3. раздават изпитните материали при про­
веждане на изпита на хартиен носител или 
предоставят на кандидатите непрозрачен плик 
с предварително подготвени три броя листа 
с потребителско име и парола за вход в ин­
формационната система при провеждане на 
изпита в електронен вариант, на всеки един 
от които, в долната част, са положени подпи­
сите на председателя на изпитната комисия 
и директора на дирекция „Методология на 
контрола и вътрешен одит“;
4. по време на изпита проверяват верността 
на уникалния идентификационен номер на 
кандидатите, генериран от информационната 
система, и данните на кандидатите, вписани 
в протокол, когато изпитът се провежда в 
електронен вариант (приложение № 9);
5. наблюдават работата на квесторите;
6. следят за навременното приключване 
на изпита и приемат изпитните материали 
от кандидатите при провеждане на изпита 
на хартиен носител или приемат пликовете 
със съдържащите се в тях три броя листа при 
провеждане на изпита в електронен вариант;
7. предават изпитните материали на предсе­
дателя на изпитната комисия при провеждане 
на изпита на хартиен носител или пликовете 
със съдържащите се в тях три броя листа при 
провеждане на изпита в електронен вариант;
8. незабавно уведомяват председателя на 
изпитната комисия и директора на дирекция 
„Методология на контрола и вътрешен одит“ 
при опит за преписване или нарушаване на 
изискванията по чл. 23, ал. 2 и 3.
Чл. 17. Администраторите на информаци­
онната система:
1. въвеждат в информационната система 
данните на допуснатите до изпита кандидати;
2. отговарят за осигуряването на потре­
бителско име и парола на всеки кандидат за 
достъп до системата, които предоставят на 
председателя на изпитната комисия в срок до 
една седмица преди датата на провеждането 
на изпита; 
3. в деня на изпита запознават кандидатите 
с основните правила за работа с информаци­
онната система;
4. отговарят за функционирането на ин­
формационната система по време на изпита;
5. изготвят протокола по чл. 16, т. 4 (при­
ложение № 9);
6. предоставят индивидуален протокол 
(приложение № 10) за резултата на всеки 
кандидат;
7. предоставят обобщен протокол за резул­
татите от изпита (приложение № 11).
Чл. 18. Квесторите са лица, които не са 
експерти в областта на вътрешния одит и 
осигуряват спазване на реда по време на 
провеждане на изпита, като:
1. подпомагат администраторите по чл. 16; 
2. разпределят кандидатите по места в 
залите за провеждане на изпита;
3. контролират влизането и излизането от 
изпитните зали;
4. наблюдават спазването на изисквания­
та по чл. 23, ал. 2 и 3 от кандидатите и при 
констатирани нарушения уведомяват адми­
нистраторите по чл. 16.
Г л а в а  ч е т в ъ р т а
ПРОВЕЖДАНЕ НА ИЗПИТ НА ХАРТИЕН 
НОСИТЕЛ
Чл. 19. Администраторите и квесторите 
са длъжни да се явят в деня на изпита най-
късно до 8,00 ч.
Чл. 20. Влизането на кандидатите в залите 
започва в 8,30 ч. след проверка на тяхната 
самоличност и сверяване с данните от про­
токола по чл. 16, т. 1 (приложение № 3).